
DR 30.11.2005 107 

 

7.43 ptg. 

 Puan Chong Eng [Bukit Mertajam]:  Ya, terima kasih saya cuma hendak 
bertanya satu perkara sahaja.  Kementerian Sumber Manusia mengatakan akan 
meminda Akta Pekerja untuk memasukkan gangguan seksual guidelines di dalamnya.  
Jadi saya hendak tanya kalau untuk wanita atau lelaki yang gaji mereka melebihi 
RM2,500 di bawah gaji ini dilindungi akta ini.  Kalau mereka melebihi gaji ini tetapi juga 
diganggu secara seksual, jadi di mana mereka boleh mengadu?  Jadi saya rasa ini 
tidak mencukupi.  Adakah kementerian akan menimbang semula untuk mengadakan 
satu akta anti-gangguan seksual supaya boleh melindungi semua wanita dan juga 
lelaki.  Terima kasih. 

Tuan Pengerusi [Datuk Dr. Yusof bin Yacob]:  Yang Berhormat Timbalan 
Menteri sila memberi jawapan. 

 

7.45 ptg. 

 Timbalan Menteri Sumber Manusia [Datuk Abdul Rahman bin Bakar]:  
Pertamanya saya mengucapkan terima kasih kepada Ahli-ahli Yang Berhormat kerana 
Ahli-ahli Yang Berhormat kerana telah bangkitkan banyak perkara yang menyentuh 
tentang Kementerian Sumber Manusia.  

Saya ingin memulakan dengan pandangan yang pertama yang telah 
dibangkitkan oleh Yang Berhormat bagi Santubong mengenai dengan kedudukan 
MLVK, khususnya dari segi kedudukan bumiputera dan juga tentang status dan 
sebagainya, termasuklah dasar-dasar untuk  membanyakkan keseimbangannya.  Suka 
saya jelaskan bahawa jumlah pusat bertauliah MLVK ialah sebanyak 1,400 dan ini 
termasuk 400 institusi latihan di bawah pelbagai kementerian ataupun agensi awam.   
Daripada jumlah itu terdapat 60% ataupun 600 buah milik pengusaha bumiputera 
termasuk 50 pemilik bumiputera di Sabah dan di Sarawak.   

Keduanya, saya juga ingin jelaskan bahawa yang aktif ataupun yang masih 
cergas menguruskan pengambilan pelatih ialah dalam lingkungan 400 buah dan 
terdapat juga pusat-pusat bertauliah yang tidak aktif.  Ini disebabkan oleh beberapa 
perkara.  Pertamanya kerana pengurusannya yang kurang cekap dengan tenaga 
pengajar yang juga tidak begitu komited dan masalah kualiti pengurusan yang kurang 
baik.  Walau apa pun kita dapati secara umumnya pusat-pusat majlis latihan vokasional 
ini terus beroperasi dan pihak Kementerian Sumber Manusia sentiasa memberikan 
sokongan malah kita telah pun mempunyai satu tabung yang dikenali sebagai Tabung 
Perbadanan Pinjaman Kemahiran yang akan terus membantu penyelia-penyelia latihan 
untuk mengendalikan soal-soal yang berkaitan dengan latihan di bawah Majlis Latihan 
Vokasional Kebangsaan.   

 Datuk Ismail Sabri bin Yaakob:  [Bangun] 

Tuan Pengerusi [Datuk Dr. Yusof bin Yacob]:  Yang Berhormat bagi Bera 
bangun Yang Berhormat..  

Datuk Abdul Rahman bin Bakar:  Ya, sila. 

 Datuk Ismail Sabri bin Yaakob:  Terima kasih Yang Berhormat, saya dapat 
tahu ada beberapa MLVK ditutup sebelum pelajar-pelajar itu memperoleh sijil-sijil dan 
apabila pelajar-pelajar tersebut cuba mendapatkan sijil di MLVK tersebut, tentulah 
MLVK tersebut tidak dapat mengeluarkan sijil-sijil.  Jadi apakah nasihat daripada pihak 
kementerian jika kes ini berlaku? 

 Datuk Abdul Rahman bin Bakar:  Terima kasih.  Kita mengambil tindakan 
terhadap mana-mana MLVK yang telah diberikan peruntukkan ataupun lesen untuk 
beroperasi tetapi tidak menghabiskan usaha-usaha untuk memberikan latihan kepada 
pelajar-pelajar.  Kita juga dalam masa yang sama menasihatkan pelajar-pelajar supaya 
berhati-hati dalam memilih penyelia-penyelia latihan di seluruh negara.   

 Perkara kedua yang saya hendak sebutkan di sini iaitu mengenai dengan.. 

Datuk Ismail Sabri bin Yaakob:  Yang Berhormat, Yang Berhormat bukan 
nasihat sebelum masuk.  Ini dia sudah masuk belajar, tidak sempat, dia sudah keluar 
kemudian dia hendak ambil balik sijil, tempat itu sudah ditutup.   



7.43 ptg. Puan Chong Eng [Bukit Mertajam]: Ya, terima kasih saya cuma hendak bertanya satu perkara sahaja. Kementerian Sumber Manusia mengatakan akan meminda Akta Pekerja untuk memasukkan gangguan seksual guidelines di dalamnya. Jadi saya hendak tanya kalau untuk wanita atau lelaki yang gaji mereka melebihi RM2,500 di bawah gaji ini dilindungi akta ini. Kalau mereka melebihi gaji ini tetapi juga diganggu secara seksual, jadi di mana mereka boleh mengadu? Jadi saya rasa ini tidak mencukupi. Adakah kementerian akan menimbang semula untuk mengadakan satu akta anti-gangguan seksual supaya boleh melindungi semua wanita dan juga lelaki. Terima kasih. Tuan Pengerusi [Datuk Dr. Yusof bin Yacob]: Yang Berhormat Timbalan Menteri sila memberi jawapan. 7.45 ptg. Timbalan Menteri Sumber Manusia [Datuk Abdul Rahman bin Bakar]: Pertamanya saya mengucapkan terima kasih kepada Ahli-ahli Yang Berhormat kerana Ahli-ahli Yang Berhormat kerana telah bangkitkan banyak perkara yang menyentuh tentang Kementerian Sumber Manusia. Saya ingin memulakan dengan pandangan yang pertama yang telah dibangkitkan oleh Yang Berhormat bagi Santubong mengenai dengan kedudukan MLVK, khususnya dari segi kedudukan bumiputera dan juga tentang status dan sebagainya, termasuklah dasar-dasar untuk membanyakkan keseimbangannya. Suka saya jelaskan bahawa jumlah pusat bertauliah MLVK ialah sebanyak 1,400 dan ini termasuk 400 institusi latihan di bawah pelbagai kementerian ataupun agensi awam. Daripada jumlah itu terdapat 60% ataupun 600 buah milik pengusaha bumiputera termasuk 50 pemilik bumiputera di Sabah dan di Sarawak. Keduanya, saya juga ingin jelaskan bahawa yang aktif ataupun yang masih cergas menguruskan pengambilan pelatih ialah dalam lingkungan 400 buah dan terdapat juga pusat-pusat bertauliah yang tidak aktif. Ini disebabkan oleh beberapa perkara. Pertamanya kerana pengurusannya yang kurang cekap dengan tenaga pengajar yang juga tidak begitu komited dan masalah kualiti pengurusan yang kurang baik. Walau apa pun kita dapati secara umumnya pusat-pusat majlis latihan vokasional ini terus beroperasi dan pihak Kementerian Sumber Manusia sentiasa memberikan sokongan malah kita telah pun mempunyai satu tabung yang dikenali sebagai Tabung Perbadanan Pinjaman Kemahiran yang akan terus membantu penyelia-penyelia latihan untuk mengendalikan soal-soal yang berkaitan dengan latihan di bawah Majlis Latihan Vokasional Kebangsaan. Datuk Ismail Sabri bin Yaakob: [Bangun] Tuan Pengerusi [Datuk Dr. Yusof bin Yacob]: Yang Berhormat bagi Bera bangun Yang Berhormat.. Datuk Abdul Rahman bin Bakar: Ya, sila. Datuk Ismail Sabri bin Yaakob: Terima kasih Yang Berhormat, saya dapat tahu ada beberapa MLVK ditutup sebelum pelajar-pelajar itu memperoleh sijil-sijil dan apabila pelajar-pelajar tersebut cuba mendapatkan sijil di MLVK tersebut, tentulah MLVK tersebut tidak dapat mengeluarkan sijil-sijil. Jadi apakah nasihat daripada pihak kementerian jika kes ini berlaku? Datuk Abdul Rahman bin Bakar: Terima kasih. Kita mengambil tindakan terhadap mana-mana MLVK yang telah diberikan peruntukkan ataupun lesen untuk beroperasi tetapi tidak menghabiskan usaha-usaha untuk memberikan latihan kepada pelajar-pelajar. Kita juga dalam masa yang sama menasihatkan pelajar-pelajar supaya berhati-hati dalam memilih penyelia-penyelia latihan di seluruh negara. Perkara kedua yang saya hendak sebutkan di sini iaitu mengenai dengan.. Datuk Ismail Sabri bin Yaakob: Yang Berhormat, Yang Berhormat bukan nasihat sebelum masuk. Ini dia sudah masuk belajar, tidak sempat, dia sudah keluar kemudian dia hendak ambil balik sijil, tempat itu sudah ditutup.